02.01.2025 nr 3-2/4166 - 8	

	

	
Pirita terviseradade tehnovõrkude detailplaneering		

Planeerimisseaduse § 128 lõike 8 kohaselt teavitab Tallinna Linnaplaneerimise Amet Teid, et Tallinna Linnavalitsus otsustas 13. augusti 2024 korraldusega nr 705 algatada Pirita terviseradade tehnovõrkude detailplaneeringu (edaspidi ka detailplaneering). Planeeritava ala suurus on 2,41 ha. Detailplaneeringu eesmärk on määrata planeeritavate veetorude, elektrikaablite ja muude tehniliste rajatiste asukohad, et kavandada Pirita Spordikeskuse suusaradadele lumetootmiseks vajalik tehniline taristu. Planeeringu alas paikneva Pirita jõe kalda ehituskeeluvööndi vähendamise vajadus selgub detailplaneeringu koostamisel. Sama korraldusega otsustati mitte algatada Pirita terviseradade tehnovõrkude detailplaneeringu keskkonnamõju strateegilist hindamist. 
Detailplaneeringu algatamisettepanekuga on võimalik tutvuda Tallinna planeeringute registris: https://tpr.tallinn.ee/DetailPlanning/Details/DP046620 ja detailplaneeringu algatamise korraldusega Tallinna elektroonilises õigusaktide registris TEELE: https://teele.tallinn.ee/documents/125474/view#metadata 

	
Lugupidamisega	

	
	
(allkirjastatud digitaalselt)	
Oliver Alver	
ameti juhataja asetäitja

	
Lisa:	Tallinna Linnavalitsuse 13.08.2024 korraldus nr 705	

	
Kaile Sander
640 4257 kaile.sander@tallinnlv.ee